બોલિવૂડમાં છેલ્લા ઘણા સમયથી પરિવારવાદનો મુદ્દો ચર્ચાઈ રહ્યો છે. હવે સલમાન ખાનનું કહેવું છે કે, બોલિવૂડમાં પરિવારવાદ ન ચાલે. કેમ કે, ઓડિયન્સીસ હંમેશા સારી ફિલ્મ્સ અને સારા એક્ટર્સને જ આવકારે છે, પછી તેમનું બેકગ્રાઉન્ડ ગમે તે હોય. બોલિવૂડના આ સુપરસ્ટારે તેના બંને ભાઈઓ અરબાઝ અને સોહેલનું નામ લીધા વિના કહ્યું કે, ‘અહીં કોઈનો ભાઈ નથી ચાલતો કે ન તો કોઈનો દીકરો ચાલે છે. જ્યારે હું આયુષને લોન્ચ કરી રહ્યો હતો ત્યારથી જાણતો હતો કે, લોકો પરિવારવાદની વાત કરવા લાગશે, પરંતુ તમે જ કહો કે, તે એક પોલિટિશિયનનો દીકરો છે, તે હિમાચલનો છે અને અમે તેને ફિલ્મમાં તક આપીએ છીએ તો કેવી રીતે પરિવારવાદ થયો?